Gregor Puček - **MÁM JA PSÍKA...**

Mám ja psíka skúmavého :

hľadá, skúma, čo je, kde je.

Na rozdiel od detektíva

aj tam nájde, kde nič nie je.

Mám ja psíka ušatého :

pozoruje kto čo kde dal,

čo ja myslím, on to vníma,

aj keď som to nepovedal.

Mám ja psíka ňuchavého :

Má ňufáčik dvojdierkový,

ňuchá, čuchá, vyňucháva,

dáva rady Sherlockovi.

Mám ja psíka sčítaného,

s radosťou ho každý víta,

je to psíček promovaný,

on moje myšlienky číta.

Mám ja psíka túlavého,

jak v rozprávke : čáry – máry,

vyčarí ma von z izbietky,

povodí ma po chotári.